Francisco Leal Insua

Francisco Leal Insua, nado en Viveiro o 10 de maio de 1910 e finado en Madrid o 12 de xullo de 1997Necrolóxica en ABC, foi un escritor e xornalista galego.

 Traxectoria 
Comezou a colaborar nos xornais de Viveiro e de Vilalba e, despois, no semanario Vallibria de Mondoñedo, onde coincidiu con Francisco Fernández del Riego, Aquilino Iglesia Alvariño e Álvaro Cunqueiro. En 1933 colaborou con ABC e Mundo Gráfico e Nuevo Mundo, de Madrid. Foi redactor xefe de El Progreso (1938) e director de Faro de Vigo (1949-1961), El Correo Gallego, La Noche e da revista internacional Mundo Hispánico (1961). Tamén foi director de publicacións da axencia de noticias EFE. Na súa obra poética mesturou elementos procedentes das fontes clásicas xunto a outras tendencias líricas do século XX sen moita artificiosidade. Promoveu a edición da obra poética completa de Antonio Noriega Varela. Recibiu o Premio Internacional de Poesía en Lisboa (1943), o Premio Nacional de Periodismo Marqueses de Taurisano (1963) e a Medalla Castelao (1995).

Casou en 1939 coa pintora Xulia Minguillón.

 Obras 
 Poesía 
 Horas, 1935.
 Te he buscado, 1939.
 Versos: 1ª antología, 1945.
 Primer semillero de poemas, 1952.
 Trivium, 1955.

 Mi soledad sonora, 1955.

 Ensaio 
 Las cosas, 1941.
 Faro de Vigo y su proyección, 1965. Con José Altabella.
 Pastor Díaz, príncipe del romanticismo, 1943.
 La siembra en el viento, 1955.

 Notas 

 Véxase tamén 
 Bibliografía 
 Gran Enciclopedia Gallega

Categoría:Xornalistas de Viveiro
Categoría:Escritores de Galicia
Categoría:Faro de Vigo
Categoría:Medallas Castelao
Categoría:Nados en Viveiro
Categoría:Membros correspondentes da Real Academia Galega
Categoría:Personalidades de Galicia sen imaxes